**Поставени прашања во врска со повик за Грантови за транспарентност**

**Референтен број: 11-49/3-2019**

1. Дали пријавите треба да ги испратиме и во хартиена и во електронска форма?

- Да, една пријава во оригинал со сите прилози треба да испратите во

хартиена форма и една копија идентична на оригиналот треба да биде на

CD или на USB.

1. Дали би можеле да аплицираме на повикот за грантови доколку немаме наративен и финансиски извештај од 2017 година. Имаме само празна завршна сметка, а организацијата е регистрирана повеќе од 1 година.

- Да. Наративниот и финансискиот извештај се само додадена вредност на апликацијата.

1. Дали доколку организацијата постои помалку од една година може да аплицира?

- Не.

1. Дали доколку организацијата има подготвено наративен и финансиски извештај за 2018 година може да ги поднесе? (наместо за 2017г. како што е наведено во упатсвото)?

- Да.

1. Дали буџетот на предложениот проект може да биде поголеми од 4.000 евра (246.000МКД)?

- Не, во упатството нашата насока е да имате буџет до 4000 евра или 246.000 МКД. Вашето учесрво треба да биде во рамките на 246.000 МКД.

1. Дали буџетот треба да биде во денари?

- Да.

1. Како да ги преставиме трошоците за данок на додадена вредност (ДДВ)?

- Проектот е финансиран од Европската Унија и еослободен од плаќање на ДДВ. Организациите добитници на грантови, ќе треба да го регистрираат проектот во Секретаријатот за европски прашања, да добијат посебен даночен број од УЈП, па после тоа се стекнувате со право да бидете ослободени од ДДВ.

1. Дали треба платите да се претсвата во бруто износ?

- Да.

1. Дали има минимален услов за кофинансирање за грантот и дали е задолжително кофинансирањето? Ако е така, колкав процент?

- Да кофинансирањето е задолжително и изнесува 10% во рамките на грантот.

1. Дали кофинансирањето треба да биде пресметано во вкупниот буџет?

- Да, кофинансирањето е 10% во рамките на грантот, МЦМС поддржува 90% од вкупниот износ на буџетот. Пример, вашето учество ќе биде 10% од 4.000 евра.

1. Дали кофинансирањето може да биде во материјални средства?

- Не.

1. Во буџетот како да прикажеме оправданост за човекови ресурси?

- Ќе ги оправдате согласно планираните активности предвидени во предлог буџет и вашите организациски практики и воспоставена пракса. Во текот на спроведувањето, ќе биде побарано водење на евиденција на работа (тајм шит) која треба да соодветствува со надоместот за соодветно ангажираното лице.

1. Дали треба да наведеме во кои ставки во буџетот ќе биде ко-финансирањето?

- Не.

1. Дали мора вработените да бидат вработени во организацијата или може и со дог. на дело?

- Може и со договор на дело.

1. Ако сакаме да ангажираме волонтери, каде може да го ставиме тој трошок?

- Овој трошок може да се стави во ставката 5. Други трошоци.

1. Дали доколку немаме податоци за број на вработени и финансиски трошоци во последните три години може да аплицираме?

- Да.

1. Во самиот повик стои дека корисниците на грант од претходниот повик нема да може да аплицираат на овој повик. Дали тоа ќе важи и овој пат, бидејќи согласно Вашата програма и план ќе следува уште еден повик кој што ќе биде наменет за мрежи и коалиции, па тоа на нас ни е дилема во организацијата - дали да се обидеме да аплицираме на овој повик или пак да го почекаме наредниот кој што ќе биде наменет токму за мрежи и коалиции во која што група влегуваме и ние?

- Бидејќи повикот за мрежи ќе биде објавен во текот на имплементирањето на повикот за грантови за транспарентност, нема да поддржеме една иста организација два пати. Да потсетиме, уште еден повикот за грантови за транспарентност ќе биде објавен на почеток на 2020 година.

1. Дали може да направимe организациска ревизија како дел од активностите?

- Да.

1. Дали организациска ревизија е задолжителна активност?

- Не, организациската ревизија може да биде дел од предлог проектот но не е задолжителна активност.

1. Колкава е временската рамка?

- Временската рамка е најмногу 6 месеци.

1. Кога би почнале со спроведување на активности?

- Процесот на селекција според планираното ќе се одвива во месец март. Доколку се заврши како што е планирано тогаш ќе се очекува проектите да почнат во месец април или мај 2019 година или во договор со грантистите.

1. Колкав процент од буџетот треба да биде за ставката човечки ресурси, а колкав за канцелариски трошоци?

- Буџетот треба соодветно и балансирано да ги рефлектира активностите предвидени во проектот. Однапред нема утврдено колкав процент од буџетот треба да биде за човечки ресурси и канцелариски трошоци и затоа ве поттикнуваме сами да донесете проценка која ќе биде според потребите кои ќе се адресираат со овој проект и планираните активности и задачи за вработените.

1. Што се подразбира под индиректни трошоци?

- Индиректни трошоци се оние трошоци кои не можат директно да се поврзат со спроведувањето на акцијата но се сепак индиректно поврзани со спроведувањето на активностите од проектот. Индиректните трошоци се поврзани со директните подобни трошоци бидејќи помагаат вашата организација да ги извршува непречено своите активности и сервиси. Тие не смеат да вклучуваат неподобни трошоци (види дел 2.3 од Упатството за аплицирање) или трошоци кои што се веќе пријавени под друга ставка на предлог буџетот.

1. Дали може сметководство да се стави како трошок?

- Да.

1. Дали може училиште да аплицира.

- Не.

1. Дали може да аплицира граѓанска организација која е во сопственост на приватна фирма.

- На овој повик може да аплицираат граѓански организации кои се регистрирани согласно Законот за здруженија и фондации. Граѓанската организација треба да е посебен правен ентитет со посебна тековна сметка и даночен број.

1. Дали може да комбинираме повеќе активности од наведените активности во упатството?

- Да, се поттикнува комбинирате на повеќе активности согласно вашите потреби во организацијата.

1. Дали дозволувате хонорари за трети лица кои ќе бидат ангажирани во проектот?

- Да.

1. Во упатството има наведено дека ќе се прави регионална распределба, дали грантовите од овој повик ќе се доделат на ниво на Македонија?

- Во овој повик ќе се запази регионална распределба на грантовите на ниво на Македонија. Но, и регионалната распределба зависи од добиените апликации и нивниот квалитет.

1. Дали може да имаме активност за подобрување на веб сајтот и одржување на домен?

- Да, а одржувањето на доменот треба да е оправдан и инкорпориран во другите активности.

1. Дали треба да отвориме посебна сметка на проектот и дали тие 10% кофинансирање треба да одат преку таа сметка?

- Организациите кои ќе бидат предложени за грант ќе треба да отворат посебна сметка, но кофинансирањето може да се реализира и од централната сметка на организацијата.

1. Дали е доволна копија од тековна?

- Да доволна е копија од тековна.

1. Дали може да аплицираат две здруженија како партнери?

* На овој повик преферираме индивидуални апликации, но ако сметате дека ќе имате поголем бенефит доколку имате партнери може да аплицирате со партнерска организација. Во тој случај деловите од Формуларот за аплицирање под број: 1. Општи податоци за организацијата, 2. Информации за организацијата и 3. Капацитет на организацијата ќе треба да ги пополните и за партнерската организација посебно и да ги доставите заедно со апликацијата.

1. Дали изјавата на апликантот (види точка 7 од формуларот за аплицирање) треба да биде ставена на УСБ или ЦД како скениран документ, пополнет, со печат и потпис?

* Да.

1. Дали како додадена вредност ќе се смета доставен наративен и/или финансиски извештај за организацијата од 2018 година, или само од 2017 година како што е наведено во повикот?

* Извештаите за 2018 година ќе се сметаат за додадена вредност.

1. Дали претставува услов за доделување на грант, организацијата во претходната година да има остварено приход?

* Не (доколку немало приходи, во табелата ставете 0).

1. Дали може како активност да планираме стручно усовршување на вработените, на пример обука за тренери?

* Подобните предлог активности се дадени во точка 2.2 од упатството за аплицирање. Ќе бидат прифатени и други предлог активности кои водат до исполнување на најмалку еден од трите очекувани резултати на повикот за грантови за транспарентност.

1. Дали треба да се држиме до називите на буџетските линии, дадени во формуларот на Буџетот?

* Главните буџетски линии се фиксни, а во рамки на истите слободно можете да додавате нови буџетски ставки или да ги менувате називите на веќе постоечките.

1. Дали наративен извештај од завршен проект кој го спроведувала организацијата, ќе биде земен во предвид како додадена вредност на проектната апликација?

* Согласно упатството на повикот, како додадена вредност на проектната апликација ќе се смета доставување копии од наративниот и/или финансискиот извештај на вашата организација од 2017 година (или 2018 год. доколку ви е подготвен).

1. Дали правен субјект регистриран како ДООЕЛ може да аплицира на повикот?

* Не.

1. Дали новоформирано здружение, следбеник на здружение кое постоело и било активно повеќе години, ќе може да аплицира на овој повик?

* Како што е наведено во упатството за аплицирање на повикот, подобни граѓански организации кои може да аплицираат на овој повик се: домашни организации кои се формирани согласно Законот за здруженија и фондации (ЗЗФ), регистрирани најмалку една година пред објавата на повикот.

1. Дали износот на вкупниот буџет со кој ќе аплицира организацијата може да изнесува помалку од 4.000 евра?

* Да.

1. Дали независно од висината на буџетот, МЦМС покрива 90% од вкупниот буџет, а самата организација 10%?

* Да, согласно насоките дадени во упатството за аплицирање (види точка 1.3 расположливи средства во упатството).

1. Дали износот кој ќе биде кофинансирање на проектот, треба да се прикаже на банкарска сметка при аплицирање на повикот?

* Износот за кофинансирањето не е задолжително да го има на сметка и да се прикаже при аплицирање, но при спроведување на проектот секако дека овој износ треба да фигурира на проектната или општата сметка и трошоците кои ќе се покријат преку кофинансирањето да се поткрепат со соодветни придружни документи.

1. Дали на овој повик може да се пријават организации чии капацитети се помалку развиени?

* Независно од степенот на развиени капацитети, на овој повик може да аплицирате доколку вашата организација е регистрирана согласно ЗЗФ најмалку една година пред објавувањето на овој повик.

1. Дали во делот на човечки ресурси треба да го наведиме периодот на ангажирање на надворешните експерти (пример април - септември) и единечна цена по месец.

* Да (или по ден, во зависност од тоа за колкав период ги ангажирате).

1. Која единица треба да биде ставена во буџетот за конкретен производ, на пр. веб страна?

* Единица “веб страна”, број на единици “1”.

1. Дали веб страната може да се смести во рамките на други трошоци?

* Може да се смести во други трошоци, но може и во директни трошоци, под ставката 4.6 Друго.

1. Дали кај индиректните трошоци треба да се наведат детали или само да се води сметка да не надминат 7% од вкупните трошоци?

* Индиректните трошоци не се наведуваат детално во предлог буџетот, само водите сметка да не надминат 7% од вкупните трошоци.